**დანართი**

**სამეცნიერო სტრუქტურული ერთეულის ხელმძღვანელის თანამდებობის დაკავების წესი და პირობები**

**მუხლი 1. წესის რეგულირების სფერო**

1. წინამდებარე წესი განსაზღვრავს, სსიპ - კორნელი კეკელიძის სახელობის საქართველოს ხელნაწერთა ეროვნულ ცენტრში (შემდგომში - ცენტრი) სამეცნიერო სტრუქტურული ერთეულის ხელმძღვანელის თანამდებობის დასაკავებლად გამოცხადებული კონკურსის (შემდგომში - კონკურსი) ჩატარების წესსა და პირობებს.

2. ამ წესის მიზანია საქართველოს კანონმდებლობით დადგენილი წესით კანდიდატის შესაბამისობის დადგენა ვაკანტური თანამდებობის მოთხოვნებთან, რომელიც ტარდება გამჭვირვალობის, თანასწორობისა და სამართლიანი კონკურენციის პრინციპების დაცვით.

**მუხლი 2. კონკურსის მიზანი და ამოცანები**

1. კონკურსის მიზანია, ვაკანტური თანამდებობის დასაკავებლად, დადგენილ მოთხოვნათა გათვალისწინებით, შესაბამისი კანდიდატის შერჩევა.
2. კონკურსის ამოცანებია:

ა) საქართველოს მოქალაქეთათვის ვაკანტურ თანამდებობათა თანაბრად ხელმისაწვდომობის უზრუნველყოფა;

ბ) ვაკანტურ თანამდებობაზე დასანიშნი კანდიდატის შერჩევის და მისი თანამდებობაზე დანიშვნის პროცესის გამჭვირვალობის უზრუნველყოფა;

გ) კონკურსში მონაწილე კანდიდატების კვალიფიკაციის, პროფესიული დონის, ცოდნის, პიროვნული თვისებების, მოტივაციის და უნარ-ჩვევების შეფასება;

დ) შერჩეული კანდიდატის ვაკანტური თანამდებობის მოთხოვნებთან შესაბამისობის დადგენა.

**მუხლი 3. კონკურსის გამოცხადება**

კონკურსი ცხადდება ცენტრის ელექტრონულ ვებგვერდზე ([www.manuscript.ge](http://www.manuscript.ge)). შესაძლებელია კონკურსის პირობების საჯაროობის უზრუნველყოფის მიზნით გამოყენებულ იქნეს სხვა ელექტრონული საშუალებები.

**მუხლი 4. კონკურსის ჩატარების ფორმა და პირობები**

1. კონკურსის ჩატარებას უზრუნველყოფს ცენტრის სამეცნიერო საბჭო.
2. ცენტრის სამეცნიერო საბჭო ირჩევს სამეცნიერო სტრუქტურული ერთეულის ხელმძღვანელს 3 წლის ვადით და დასამტკიცებლად წარუდგენს დირექტორს.
3. კონკურსი მოიცავს შემდეგ ეტაპებს:

ა) განცხადებების გადარჩევა;

ბ) გასაუბრება (ტარდება სამეცნიერო საბჭოს გადაწყვეტილებით, აუცილებლობის შემთხვევაში; გასაუბრება შეიძლება ჩატარდეს ყველა ან შერჩევით კანდიდატთან; შესაძლებელია ელექტრონული ფორმატით ჩატარება, კანდიდატისთვის წინასწარი შეტყობინებით).

გ) სამეცნიერო სტრუქტურული ერთეულის ხელმძღვანელის ვაკანტურ თანამდებობაზე დასამტკიცებლად კანდიდატის არჩევა და ცენტრის დირექტორისთვის დასამტკიცებლად წარდგენა.

**მუხლი 5. საკონკურსო განაცხადების მიღების, განხილვისა და გადაწყვეტილების მიღების ვადები**

1. კონკურსში მონაწილეობის მსურველ პირთა განცხადებების მიღება წარმოებს ცენტრის ელექტრონულ ფოსტაზე - info@manuscript.ge - 2023 წლის 23 იანვრიდან 2023 წლის 3 თებერვლის ჩათვლით.

2. ამ მუხლის პირველი პუნქტით დადგენილი ვადების დარღვევით წარდგენილი განცხადება არ რეგისტრირდება.

3. საბუთების გადარჩევის დღედ განისაზღვროს 2023 წლის 6-7 თებერვალი.

4. გასაუბრების ჩატარების დღედ განისაზღვროს 2023 წლის 10-13 თებერვალი.

5. კონკურსის შედეგები გამოცხადდეს არაუგვიანეს 2023 წლის 17 თებერვლისა.

**მუხლი 6. დაწესებულების უფლება მოვალეობანი**

1. ცენტრი უფლებამოსილია გამოაცხადოს კონკურსი ვაკანტურ თანამდებობაზე,  საქართველოს კანონმდებლობით დადგენილი წესით.
2. ცენტრი ვალდებულია, მოახდინოს კანდიდატის ინფორმირება კონკურსის შესახებ შეტყობინებაში შესული ცვლილების ან/და კონკურსის ახალი ვადის შესახებ, რის შემდეგაც კანდიდატს ეძლევა გონივრული ვადა ცვლილების გათვალისწინებით ან კონკურსის შესახებ ახალი შეტყობინების შესაბამისად, განცხადების წარსადგენად.
3. ცენტრი უფლებამოსილია შეწყვიტოს გამოცხადებული კონკურსი ნებისმიერ ეტაპზე, კანდიდატისათვის საბოლოო გადაწყვეტილების გაცნობამდე.
4. კონკურსის შეწყვეტის შესახებ გადაწყვეტილება შეტყობინების სახით უნდა ეცნობოს თითოეულ კანდიდატს.

**მუხლი 7. კანდიდატის უფლება-მოვალეობანი**

1. კონკურსში მონაწილეობისათვის  განცხადების წარდგენა, კანდიდატის მიერ, უნდა მოხდეს დადგენილ ვადაში. კანდიდატი ვალდებულია ცენტრს მიაწოდოს უტყუარი ინფორმაცია საკონკურსო მოთხოვნებთან დაკავშირებით.
2. კანდიდატი უფლებამოსილია განცხადებაში შეიტანოს ცვლილება ცენტრის მიერ განცხადების წარდგენისთვის განსაზღვრული ვადის ამოწურვამდე.

**მუხლი 8. სამეცნიერო საბჭოს საქმიანობა**

1. სამეცნიერო სტრუქტურული ერთეულის ხელმძღვანელს ღია კონკურსის საფუძველზე ირჩევს ცენტრის სამეცნიერო საბჭო და ამტკიცებს ცენტრის დირექტორი.
2. სამეცნიერო საბჭო უფლებამოსილია, თუ სხდომას ესწრება მისი შემადგენლობის 2/3. გადაწყვეტილება მიღებულად ითვლება, თუ მას მხარს დაუჭერს სიითი შემადგენლობის ნახევარზე მეტი. ღია კენჭისყრით გადაწყვეტილების მიღების დროს, ხმების თანაბრად გაყოფის შემთხვევაში, გადამწყვეტად ითვლება სამეცნიერო საბჭოს თავმჯდომარის ხმა; გადაწყვეტილების ფარული კენჭისყრით მიღების შემთხვევაში პროცედურა განისაზღვრება ცენტრის სამეცნიერო საბჭოს საქმიანობის მარეგულირებელი დებულების შესაბამისად.
3. სამეცნიერო საბჭო აფასებს კანდიდატის შესაბამისობას ვაკანტური თანამდებობის დასაკავებლად დადგენილ მოთხოვნებთან, აუცილებლობის შემთხვევაში, ისმენს აღნიშნულ თანამდებობაზე დანიშვნის უფლების მქონე პირის აზრს და გამოაქვს შესაბამისი გადაწყვეტილება დადგენილი წესით.
4. სამეცნიერო საბჭოს გადაწყვეტილება ფორმდება ოქმით.
5. სამეცნიერო საბჭოს წევრს უფლება აქვს თავისი განსხვავებული აზრი დაურთოს ოქმს, რის შესახებაც ოქმში კეთდება შესაბამისი ჩანაწერი.
6. კონკურსი ითვლება ჩაშლილად, თუ მასში მონაწილეობის მისაღებად არ იქნა წარდგენილი არც ერთი განცხადება, აგრეთვე, იმ შემთხვევაში, თუ სამეცნიერო საბჭო ვერ გამოავლენს კონკურსში გამარჯვებულს.
7. სამეცნიერო საბჭო ვალდებულია, საბოლოო გადაწყვეტილება მიიღოს განცხადების წარდგენის ვადის დასრულებიდან არაუგვიანეს 15 დღის ვადაში.
8. საფინანსო-ადმინისტრაციული განყოფილების ადამიანური რესურსების მართვისა და მონიტორინგის კოორდინატორი ზეპირი, წერილობითი ან  ელექტრონული ფოსტის მეშვეობით, აცნობებს კანდიდატებს, სამეცნიერო საბჭოს მიერ, მის მიმართ გამოტანილ გადაწყვეტილებას.
9. ცენტრის სამეცნიერო საბჭოს თავმჯდომარე საბოლოო გადაწყვეტილების მიღებიდან არაუგვიანეს 5 სამუშაო დღისა, ცენტრის დირექტორს წერილობით წარუდგენს – სამეცნიერო საბჭოს მიერ წარდგენილი კანდიდატის ან კანდიდატის წარდგენაზე უარის შესახებ ინფორმაციას.

**მუხლი 9. დამატებითი პირობები**

1) კონკურსის საკვალიფიკაციო მოთხოვნები, კანდიდატთა მიერ წარმოსადგენი დოკუმენტაციის ნუსხა და საკონკურსო განაცხადის ფორმა განისაზღვრება ამ დანართის დანართი 1-ის შესაბამისად;

 ***დანართი 1***

|  |  |
| --- | --- |
|  |  |
| **საკვალიფიკაციო მოთხოვნები** |   |
|  |  |
|  |  |
|  |  |
| **რესტავრაციისა და კონსერვაციის სამეცნიერო ლაბორატორია (განყოფილება)** **განყოფილების უფროსი - მთავარი მეცნიერი თანამშრომელი****თანამდებობრივი სარგო:** 1330 ლარი**ადგილების რაოდენობა:** 1**სამუშაოს ტიპი:** სრული განაკვეთი**სამუშაოს აღწერა:** ლაბორატორიის სამუშაო გეგმის შედგენა, სამუშაოების აღრიცხვა, დოკუმენტაციის წარმოება და კონტროლი. ლაბორატორიის განვითარებისთვის ახალი, პროგრესული მეთოდების დანერგვისთვის, სამუშაოს ფორმის დახვეწისა და კადრების კვალიფიკაციის ამაღლებისთვის საჭირო ღონისძიებების ჩატარება. ხელნაწერების დაზიანებების კვლევა თანამედროვე დიაგნოსტიკური მეთოდების გამოყენებით . ლაბორატორიაში მიმდინარე საკონსერვაციო და სარესტავრაციო სამუშაოების ტექნოლოგიისა და მეთოდიკის დაცვა და კონტროლი. პრევენციული კონსერვაციის ორგანიზება. საერთაშორისო და ადგილობრივ საგრანტო კონკურსებში წარსადგენი პროექტების შერჩევა და მომზადების კოორდინაცია. რესტავრაცია-კონსერვაციის სფეროში სამეცნიერო სამუშაოების წარმოება და მიღებული კვლევების გამოყენება რესტავრაციის სწორად წარმართვისათვის.**მოთხოვნები:****უმაღლესი განათლება:** დოქტორი ან მასთან გათანაბრებული აკადემიური ხარისხი.**სამუშაო გამოცდილება**: სამეცნიერო-კვლევითი საქმიანობის არანაკლებ 6 წლის გამოცდილება. რესტავრაცია-კონსერვაციის დარგში მუშაობის არანაკლებ 3 წლის გამოცდილება.**დამატებითი მოთხოვნები:****აუცილებელია:** * გამოქვეყნებული, მათ შორის ბოლო 6 წლის განმავლობაში, სამეცნიერო ნაშრომების ჩამონათვალი;
* 2 სამეცნიერო ნაშრომის/სტატიის ასლი.
* სამეცნიერო პროექტების ხელმძღვანელობის/მათში მონაწილეობის გამოცდილება;
* საერთაშორისო სამეცნიერო ფორუმებში/პროექტებში მონაწილეობის გამოცდილება;

 **სასურველია:** * სარესტავრაციო პროექტების ჩამონათვალი;
* სამეცნიერო მოღვაწეობასთან დაკავშირებული სხვა დოკუმენტაცია.

 **კომპიუტერული პროგრამები:**Microsoft Office Word **უცხო ენები:** ერთ-ერთი უცხო ენა |  |

|  |  |
| --- | --- |
|  |  |
|  |   |
|  |  |

**კონკურსში მონაწილე კანდიდატთა მიერ წარმოსადგენი დოკუმენტაცია**

* პირადობის დამადასტურებელი მოწმობის ასლი
* ავტობიოგრაფია (CV ფოტოსურათით)
* დასაკავებელი თანამდებობისთვის აუცილებელი შესაბამისი აკადემიური ხარისხის დამადასტურებელი დიპლომის ასლი
* გამოქვეყნებული სამეცნიერო ნაშრომების ჩამონათვალი (ცალკე დოკუმენტად წარმოდგენა სავალდებულოა იმ შემთხვევაში, თუ შესაბამისი ინფორმაცია არ არის მოცემული ავტობიოგრაფიაში/ CV-ში)
* გამოქვეყნებული 2 სამეცნიერო ნაშრომის ასლი, რომელიც განმცხადებლის აზრით, ყველაზე უკეთ წარმოაჩენს მის სამეცნიერო პოტენციალსა და კვლევის უნარს
* ჩამონათვალი და მოკლე აღწერილობა განმცხადებლის მიერ შესრულებული სამეცნიერო-კვლევითი სამუშაოებისა (არაუმეტეს 2 გვერდისა)
* ჩამონათვალი სამეცნიერო გრანტების (მონაწილეობა/ხელმძღვანელობა (ცალკე დოკუმენტად წარმოდგენა სავალდებულოა იმ შემთხვევაში, თუ შესაბამისი ინფორმაცია არ არის მოცემული ავტობიოგრაფიაში/ CV-ში)
* ადგილობრივ და უცხოურ სამეცნიერო ფორუმებში მონაწილეობის ჩამონათვალი (ცალკე დოკუმენტად წარმოდგენა სავალდებულოა იმ შემთხვევაში, თუ შესაბამისი ინფორმაცია არ არის მოცემული ავტობიოგრაფიაში/ CV-ში).
* ჩამონათვალი და მოკლე აღწერილობა იმ სამეცნიერო-კვლევითი სამუშაოებისა, რომლის შესრულებასაც აპირებს განმცხადებელი ვაკანტურ პოზიციაზე უახლოესი სამი წლის განმავლობაში (არაუმეტეს 2 გვერდისა)
* კონკურსანტმა უნდა წარმოადგინოს დარგის განვითარების კონცეფცია, რომელიც შეეხება როგორც კონკრეტული მიმართულების, ასევე, ზოგადად, ხელნაწერთა ეროვნული ცენტრის სამეცნიერო პოტენციალის განვითარების სტრატეგიულ გეგმებს/ხედვას.
* ინფორმაცია შესაბამისი დარგის 2 რეკომენდატორის შესახებ (სახელი,  გვარი, საკონტაქტო ინფორმაცია - ტელეფონი, ელ-ფოსტა), (ცალკე დოკუმენტად წარმოდგენა სავალდებულოა იმ შემთხვევაში, თუ შესაბამისი ინფორმაცია არ არის მოცემული ავტობიოგრაფიაში/ CV-ში)

**სსიპ - კორნელი კეკელიძის სახელობის საქართველოს**

**ხელნაწერთა ეროვნული ცენტრის**

**დირექტორს**

 **ბატონ ზაალ აბაშიძეს**

**მოქალაქე** *\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

*(სახელი, გვარი)*

**პირადი ნომერი: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**მისამართი: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**ტელეფონის ნომერი: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**ელ-ფოსტა: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**გ ა ნ ც ხ ა დ ე ბ ა**

**ბატონო ზაალ,**

გთხოვთ, განიხილოთ ჩემი კანდიდატურა სსიპ - კორნელი კეკელიძის სახელობის საქართველოს ხელნაწერთა ეროვნული ცენტრის რესტავრაციისა და კონსერვაციის სამეცნიერო ლაბორატორიის (განყოფილება) უფროსის - მთავარი მეცნიერი თანამშრომლის ვაკანტურ პოზიციაზე.

**დანართები:**

* პირადობის დამადასტურებელი მოწმობის ასლი
* ავტობიოგრაფია (CV ფოტოსურათით)
* დასაკავებელი თანამდებობისთვის აუცილებელი შესაბამისი აკადემიური ხარისხის დამადასტურებელი დიპლომის ასლი
* გამოქვეყნებული სამეცნიერო ნაშრომების ჩამონათვალი (ცალკე დოკუმენტად წარმოდგენა სავალდებულოა იმ შემთხვევაში, თუ შესაბამისი ინფორმაცია არ არის მოცემული ავტობიოგრაფიაში/ CV-ში)
* გამოქვეყნებული 2 სამეცნიერო ნაშრომის ასლი, რომელიც, განმცხადებლის აზრით, ყველაზე უკეთ წარმოაჩენს მის სამეცნიერო პოტენციალსა და კვლევის უნარს
* ჩამონათვალი და მოკლე აღწერილობა განმცხადებლის მიერ შესრულებული სამეცნიერო-კვლევითი სამუშაოებისა (არა უმეტეს 2 გვერდისა)
* ჩამონათვალი სამეცნიერო გრანტებისა (მონაწილეობა/ხელმძღვანელობა (ცალკე დოკუმენტად წარმოდგენა სავალდებულოა იმ შემთხვევაში, თუ შესაბამისი ინფორმაცია არ არის მოცემული ავტობიოგრაფიაში/ CV-ში)
* ადგილობრივ და უცხოურ სამეცნიერო ფორუმებში მონაწილეობის ჩამონათვალი (ცალკე დოკუმენტად წარმოდგენა სავალდებულოა იმ შემთხვევაში, თუ შესაბამისი ინფორმაცია არ არის მოცემული ავტობიოგრაფიაში/ CV-ში)
* ჩამონათვალი და მოკლე აღწერილობა იმ სამეცნიერო-კვლევითი სამუშაოებისა, რომელთა შესრულებასაც აპირებს განმცხადებელი ვაკანტურ პოზიციაზე უახლოესი სამი წლის განმავლობაში (არა უმეტეს 2 გვერდისა)
* დარგის განვითარების კონცეფცია, რომელიც შეეხება როგორც კონკრეტული მიმართულების, ასევე ზოგადად, ხელნაწერთა ეროვნული ცენტრის სამეცნიერო პოტენციალის განვითარების სტრატეგიულ გეგმებს/ხედვას.
* ინფორმაცია შესაბამისი დარგის 2 რეკომენდატორის შესახებ (სახელი,  გვარი, საკონტაქტო ინფორმაცია - ტელეფონი, ელ-ფოსტა), (ცალკე დოკუმენტად წარმოდგენა სავალდებულოა იმ შემთხვევაში, თუ შესაბამისი ინფორმაცია არ არის მოცემული ავტობიოგრაფიაში/ CV-ში)

**თანახმა ვარ:** სსიპ - კორნელი კეკელიძის სახელობის საქართველოს ხელნაწერთა ეროვნული ცენტრის მიერ გადამოწმდეს ჩემს მიერ წარმოდგენილ განცხადებაში და შესაბამის დოკუმენტებში მითითებული ინფორმაციის სისწორე და შეუსაბამობის შემთხვევაში მიიღოს გადაწყვეტილება კონკურსიდან ჩემი მოხსნის შესახებ.

**პატივისცემით,**

*\_\_\_\_\_\_\_\_\_\_\_\_\_\_\_\_\_\_\_\_\_\_*

*(ხელმოწერა)*

\_\_\_\_\_\_\_\_\_\_\_\_\_\_\_\_\_\_\_\_\_\_\_ 2023 წ.

*(თარიღი)*